פיגועי טרור נגד ישראלים בישראל ובשטחים ב-2008

רשימת פיגועי טרור נגד ישראלים שהתרחשו במדינת ישראל ובשטחים בשנת 2008. בשנה זו הייתה עלייה בכמות הפיגועים לעומת השנה הקודמת, 2007, בעקבות השתלטות חמאס על רצועת עזה

== כרוניקה ==

=== ינואר ===
* 15 בינואר – עובד זר נהרג מפצמ"ר בקיבוץ עין השלושה.
* 24 בינואר – שני פלסטינים מסתננים ליישוב כפר עציון שבגוש עציון ודוקרים שני מדריכים שנפצעו באורך קל, מדריך אחר חיסל אותם באמצעות אקדח.
* 24 בינואר – פלסטיני חמוש פותח באש על ישראלים מחוץ למחנה הפליטים שועפאט בפאתי ירושלים והורג את רמי זוארי, קצין מג"ב ופוצע שוטרת.

=== פברואר ===
* 4 בפברואר – הפיגוע במרכז המסחרי בדימונה: מחבל מתאבד מבצע פיגוע התאבדות ליד מרכז קניות בדימונה. קשישה נרצחת ו-9 אנשים נפצעים (אחד מהם באורח אנוש). החמאס לקח אחריות על הפיגוע.
* 27 בפברואר – סטודנט ישראלי נרצח מפגיעת רקטת קסאם בחניון של המכללה האקדמית ספיר.

=== מרץ ===
* 6 במרץ – הפיגוע בישיבת מרכז הרב: מחבל פלסטיני ממזרח ירושלים חודר לישיבת מרכז הרב בשכונת קריית משה בירושלים ופותח באש לעבר תלמידי הישיבה. בפיגוע נרצחו 8 ישראלים (בהם 7 בני נוער) ונפצעו 11.
* 6 במרץ – 2 חיילי צה"ל נרצחו בפיצוץ בג'יפ ליד גדר הביטחון של רצועת עזה.

=== אפריל ===
* 9 באפריל – חייל צה"ל נרצח ו-2 חיילים נפצעו במהלך חילופי אש עם מחבלים בדרום רצועת עזה.
* 9 באפריל – בפיגוע בנחל עוז נרצחו 2 ישראלים. למתקפה קדמה ירי פצצות מרגמה.
* 16 באפריל – בפיגוע בנחל עוז נרצחו 3 חיילי צה"ל, ונפצעו 3 חיילים נוספים באזור גדר הביטחון של רצועת עזה.
* 19 באפריל – 13 חיילי צה"ל נפצעו בפיגוע התאבדות שבוצע על ידי שלושה מחבלים מתאבדים פלסטינים במוצב של צה"ל בכרם שלום. החמאס נוטל אחריות לפיגוע.
* 25 באפריל – 2 מאבטחים נרצחו בפיגוע ירי בפארק התעשייה "ניצני שלום".

=== מאי ===
* 9 במאי – ג'ימי קדושים, חבר קיבוץ כפר עזה, נהרג מפגיעת פצמ"ר שנורה מרצועת עזה בזמן שעבד בגינת ביתו. לזכרו הקדיש הבמאי יהב וינר את סרטו "הילד".
* 12 במאי - ישראלית נרצחה מרקטת קסאם במושב ישע.
* 14 במאי – 90 פצועים (כולל תינוקת אחת) בקניון אשקלון מרקטה שנורתה מרצועת עזה.

=== יוני ===
* 6 ביוני – גבר ישראלי נרצח וארבעה ישראלים נוספים נפצעו בקיבוץ ניר עוז כאשר פלסטינים חמושים המשתייכים לארגון החמאס שיגרו פצצות מרגמה מרצועת עזה.

=== יולי ===
[[2 ביולי 2008: יעה אופני בעזרתו בוצע הפיגוע בירושלים ב-2 ביולי 2008 ומכונית שנהרסה במהלך הפיגוע]]
* 2 ביולי – פיגוע הבולדוזר ברחוב יפו בירושלים: פיגוע דריסה יוצא דופן, שבו עלה מחבל פלסטיני תושב צור באחר על יעה אופני ("שופל") ודהר לאורך 500 מטרים ברחוב יפו בירושלים, תוך שהוא מתנגש, דורס, מוחץ והופך כלי רכב באמצעות היעה. הפיגוע נמשך כחמש דקות, והסתיים כאשר חייל בחופשה שעבר במקום ירה למוות במחבל. בפיגוע נדרסו למוות 3 אנשים ונפצעו כ-70 אנשים (כולל 2 תינוקות).
* 11 ביולי – בפיגוע בירושלים נפצע שוטר מג"ב אשר נפטר מפציעתו ב-23 ביולי.
* 11 ביולי – מחבלים פלסטינים ביצעו פיגוע ירי סמוך לצומת יקיר קטן שסמוך לכפר דיר איסתיא שבשומרון ופצעו אזרח ישראלי קל. לאחר מכן כוחות צה"ל פתחו בסריקות אחר המחבלים שבמהלכן מחבל פלסטיני פתח לעברם באש ופצע קצין צה"ל באופן בינוני, הקצין הצליח לחסל את המחבל בטרם פונה לבית החולים.
* 22 ביולי – פיגוע דריסה מבוצע על ידי מחבל פלסטיני בירושלים באמצעות מחפרון בסמוך לגן הפעמון. בפיגוע נפצעו 24 אנשים. המחבל נורה למוות על ידי עובר אורח וקצין מג"ב.
* 23 ביולי – בפיגוע בירושלים נפצעו 16 אנשים כאשר פלסטיני השתמש בדחפור על מנת לתקוף אוטובוס וארבעה כלי רכב נוספים. המחבל נהרג על ידי המשטרה.

=== אוגוסט ===
=== ספטמבר ===
* 10 בספטמבר – בפיגוע בחווארה שביהודה ושומרון נפצע חייל צה"ל כאשר אישה פלסטינית מעיפה עליו חומצה.
* 22 בספטמבר – בפיגוע בחווארה שביהודה ושומרון נפצע חייל צה"ל ו-3 פלסטינים כאשר אישה פלסטינית מעיפה עליהם חומצה. החייל מתעוור כתוצאה מכך.
* 22 בספטמבר – בפיגוע דריסה שבוצע בכיכר צה"ל שבירושלים על ידי מחבל פלסטיני נדרסה קבוצת חיילי צה"ל מחיל התותחנים ועוברי אורח. בפיגוע נפצעו 19 חיילי צה"ל. המחבל נורה למוות על ידי הסמ"פ של אותה הקבוצה.

=== אוקטובר ===
* 23 באוקטובר – מחבל פלסטיני רצח את אברהם עוזרי, ישראלי בן 86 בפיגוע דקירה בשכונת גילה שבירושלים.

=== נובמבר ===
=== דצמבר ===
* 27 בדצמבר – ישראלי נרצח בדירה שבנתיבות מרקטה שנורתה מרצועת עזה.
* 29 בדצמבר – הרוגה ו-16 פצועים מטיל גראד שנורה על אשדוד.
* 29 בדצמבר – שוטר נרצח מפצצת מרגמה שנורתה על בסיס צבאי סמוך לנחל עוז.

== קישורים חיצוניים ==
* [https://www.shabak.gov.il/SiteCollectionDocuments/Monthly%20Summary%20HE/דוחות%20שנתיים/summary-2008.pdf סיכום שנת 2008], באתר השב"כ

== הערות שוליים ==

*
קטגוריה:2008 בישראל
קטגוריה:טרור פלסטיני